**Fișa măsurii M5/2A 3A 5C**

|  |  |
| --- | --- |
| Denumirea măsurii | Eficientizarea agriculturii |
| Codul măsurii | M5/2A, 3A, 5C |
| Tipul măsurii | Investiţii |
| **1.Descrierea generală a măsurii** | |
| 1.1 Justificare.Corelare cu analiza SWOT | Pornind de la analiza diagnostic a teritoriului, de unde reiese că 54% a populației lucrează în agricultură iar jumătatea în fermele semi-subzistență este o sarcină importantă a SDL-ului să asigure susținerea acestei ramuri. Majoritatea parcului de mașini și utilaje agricole nu este performant și nu este eficient din cauza uzurilor, poluează mediul; totodată suprafețele agricole extinse, numărul mare de animale necesită un parc de mașini și utilaje agricole performante.  Totodată prezența zonelor cu valoare naturală ridicată (HNV) și cel al zonei Natura 2000 necesită susținerea unei agriculturi compatibile cu aceste cerințe. Lipsa unităţilor de procesare, în special ceea de carne este o problemă de care depinde în mare măsură sustenabilitatea activității agricole (vizând proiectele integrate). Totodată promovăm inițierea procesării și la nivelul fermelor (vizând proiectele integrate) axându-ne pe posibilitățile de dezvoltare identificate la nivel național și european, vizând creșterea interesului pentru produse agroalimentare obținute prin procesări meșteșugărești. |
| 1.2. Obiectivul de dezvoltare rurală al Reg(UE) 1305/2013 | a) favorizarea competitivității agriculturii  b) asigurarea gestionării durabile a resurselor naturale și combaterea schimbărilor climatice |
| 1.3.Obiectivul specific local al măsurii | * eficientizarea agriculturii prin dotarea parcului de mașini și utilaje agricole performante ținând cont de zonele cu valoare naturală ridicată (HNV) și cel al zonei Natura 2000 * promovarea reutilizării deșeurilor și reziduurilor agricole în scopul eficientizării agriculturii și combaterea schimbărilor climatice * promovarea procesării materiilor agricole prime în cadrul exploatațiilor proprii sau în forme colective (vizând proiectele integrate) |
| 1.4. Contribuţie la prioritatea/priorităţile prevăzute la art.5, Reg.(UE) nr.1305/2013 | P2. Creşterea viabilității exploatațiilor şi a competitivității tuturor tipurilor de agricultură în toate regiunile şi promovarea tehnologiilor agricole inovatoare și a gestionării durabile a pădurilor;  P3: Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură (vizând proiectele integrate)  P5. Promovarea utilizării eficiente a resurselor şi sprijinirea tranziţiei către o economie cu emisii reduse de carbon şi rezistentă la schimbările climatice în sectoarele agricol, alimentar şi silvic; |
| 1.5. Contibuţia la Priorităţile SDL | 2. Dezvoltarea proceselor privind prelucrarea materiilor prime agricole prin transfer de cunoștiințe, înființarea unor puncte de procesare și construcția unor rețele de valorificare (vizând proiectele integrate)  4. Atragerea tinerilor în mediul rural prin crearea unui ambient favorabil înființării diferitelor activități economice agricole și non-agricole  5. Dezvoltarea unei agriculturi eficiente, capabilă să interacționeze sensibil cu mediul înconjurător |
| 1.6. Măsura corespunde obiectivelor art. ... din Reg.(UE) nr.1305/2013 | Art. 17/1-a), 17/1-b)-vizând proiectele integrate |
| 1.7. Contribuţia la domeniile de intervenţie | 2A - Îmbunătăţirea performanţei economice a tuturor exploataţiilor agricole şi facilitarea restructurării şi modernizării exploataţiilor, în special în vederea sporirii participării pe piaţă, precum şi a diversificării activităţilor agricole  3A - Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale; (vizând proiectele integrate)  5C - Facilitarea furnizării și a utilizării surselor regenerabile de energie, a subproduselor, a deșeurilor și reziduurilor și a altor materii prime nealimentare, în scopul bioeconomiei; |
| 1.8 Contribuţia la obiectivele transversale ale Reg.(UE) 1305/2013 | Caracterul inovativ al măsurii constă în introducerea proiectelor integrate, astfel realizându-se complementaritatea între două măsuri diferite. Un alt element îl constituie eficientizarea utilizării apei în agricultură și a energiei în sectorul agicol. |
| 1.9 Complementaritate cu alte măsuri din SDL | **Măsura 3** - Procesarea și valorificarea produselor agricole prin beneficiarii direcți identici. Complementaritatea este întărită și prin introducerea proiectelor integrate care axează cele două măsuri. |
| 1.10 Sinergia cu alte măsuri din SDL | Prin sinergia măsurilor 3 și 5 tindem spre atingerea tuturor celor 3 obiective ale SDL-ului:   * Dezvoltarea unui spațiu comunitar modern, echilibrat și vast pentru o viață comunitară prosperă * Dezvoltarea unei economii incluzive și sustenabile * Crearea unui mediu atractiv pentru tinerii întreprinzători în mediul rural |
| **2. Valoarea adăugată a măsurii** | |
| Măsura contribuie la:  - stimularea agriculturii ca principală activitate economică din teritoriul GAL  - încurajarea proiectelor integrate, care țintesc introducerea procesării în exploatații proprii și obținerea de produse locale finite   * sunt accentuate elementele privind protecția mediului (în special zonele HNV și Natura 2000) | |
| **3. Trimiteri la alte acte legislative** | |
| Reg. (UE) 1303/2013, Reg. (UE) 1305/2013, Reg. (UE) nr. 807/2014, Recomandarea 2003/361/CE, Reg. (UE) 1242/2008, Legea 1/2000, OUG 26/2000, Legea 566/2004, Legea 1/2005, OG 37/2005, Ordinul 119/2014, Ordinul 10/2008, Ordinul 111/2008, Ordinul 57/2010, Legea 44/2008, Legea 31/1990, Legea 346/2004 | |
| **4. Beneficiari direcţi/indirecţi (grup ţintă)** | |
| 4.1. Beneficiari direcţi | **Entități private (înregistrate cu sediul social -inclusiv punct de lucru- în teritoriul GAL):**   * Persoana fizică autorizată * Intreprinderi individuale * Intreprinderi familiale * Societate cu răspundere limitată – SRL * Cooperative agricole * Societăţi cooperative * Grup de producători   **Societatea civilă:**   * Composesorate * ONG-uri |
| 4.2. Beneficiarii indirecţi | Locuitorii din teritoriu și din zonă |
| **5. Tip de sprijin (conform art. 67 din Reg. (UE) nr.1303/2013)** | |
| • Rambursarea costurilor eligibile suportate şi plătite efectiv de solicitant  • Plăţi în avans, cu condiţia constituirii unei garanţii echivalente corespunzătoare procentului de 100% din valoarea avansului, în conformitate cu art.45(4) şi art.63 ale Reg.(UE) nr. 1305/2013 | |
| **6.Tipuri de acţiuni eligibile şi neeligibile** | |
| **Acțiuni eligibile:**   * Modernizarea spaţiilor tehnologice sau de producţie din cadrul exploataţiei * Achiziţionarea de utilaje agricole moderne pentru modernizarea fermelor Modernizarea exploataţiilor apicole   + Construirea/modernizarea spaţiilor zootehnice   + Construirea/modernizarea de spaţii de depozitare pentru cereale   + Infiinţare/modernizare de sere/solarii pentru legume   + Investiții vizând reutilizarea deșeurilor și reziduurilor agricole   **Acțiuni neeligibile:**   * Achiziționarea de echipamente și utilaje second hand * achiziționarea de clădiri și terenuri * construcția și modernizarea locuinței și a sediilor sociale * cheltuieli efectuate înaintea semnării contractului * dobânzi, comisioane * taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul şi a prevederilor specifice pentru instrumente financiare * achiziţionarea de terenuri construite şi neconstruite | |
| **7. Condiţii de eligibilitate** | |
| Beneficiarul trebuie să aibă sediul social în teritoriul GAL  Investiţia trebuie să se realizeze în cadrul unei ferme cu o dimensiune economică de minim 8.000 SO (valoarea producţiei standard)  Condițiile de eligibilitate legate de toate operațiunile incluse în proiectul integrat trebuie să fie îndeplinite până la semnarea contractului de finanțare, chiar dacă punerea în aplicare a unora dintre operațiuni este programată într-o etapă ulterioară. | |
| **8. Criterii de selecţie** | |
| * proiect integrat * tineri fermieri sub 40 ani * investiții colective * principiul potențialului agricol al zonei | |
| **9. Sume aplicabile şi rata sprijinului** | |
| 9.1. Justificare | |
| Conform analizei SWOT reiese că s-au făcut investiții în agricultură, dar mai sunt necesități. Lipsa materiilor finite agroalimentare în pofida materiilor agricole primare vaste este un fenomen caracteristic teritoriului, de aceea este extrem de important axarea acestor două necesități legate de criteriile bine definite de teritoriu: materia primă să fie prelucrată cât mai aproape de exploatație agricolă și inducarea acestora în circuitul alimentar. | |
| 9.2. Sume aplicabile şi rata sprijinului: | |
| Intensitatea sprijinului va fi de 50%, care poate fi majorat cu 20 puncte procentuale suplimentare, cu condiția ca rata maximă a sprijinului combinat să nu depășească 90 %, în cazul:  — tinerilor fermieri astfel cum sunt definiți la articolul 2 din prezentul regulament sau cei care s-au stabilit în cei cinci ani anteriori cererii de sprijin;  — investițiilor colective și al proiectelor integrate, inclusiv al celor legate de o fuziune a unor organizații de producători;  În cadrul proiectelor integrate, dacă o operațiune se încadrează în două măsuri, se aplică rata specifică a contribuției aferentă respectivei măsuri dominante sau respectivului tip de operațiune dominant.  Valoarea sprijinului nerambursabil acordat: 5.000 – 200.000 Euro | |
| **10. Indicatori de monitorizare** | |
| * Numărul de exploatații agricole/beneficiari sprijiniți **min.2** * *Numărul de grupări colective sprijinite* ***min. 1*** * Numărul de exploatații agricole care primesc sprijin pentru participarea la piețele locale **min. 3** * Totalul investițiilor în domeniul furnizării și a utilizării surselor regenerabile de energie, a subproduselor, a deșeurilor și reziduurilor și a altor materii prime nealimenatre în scopul bioeconomiei **min. 1** * Numărul de forme asociative/grupări colective sprijinite **min. 1** * Numărul exploatațiilor deserviți vizați din teritoriu **min. 10** * Cheltuială publică totală  **381.809 euro** | |